ההשבעה של ג'ו ביידן לנשיאות ארצות הברית

טקס ההשבעה של ג'ו ביידן לנשיא ארצות הברית ה-46 התקיים ב-20 בינואר 2021. ההשבעה סימנה את תחילת הקדנציה בת ארבע השנים של ביידן כנשיא ושל קמלה האריס כסגנית הנשיא. טקס ההשבעה, ה-59 בתולדות ארצות הברית, נערך בחזית המערבית של בניין הקפיטול, השוכן בוושינגטון הבירה. על האירוע הוטלו הגבלות חריפות בשל מגפת הקורונה בארצות הברית, בהן חובת עטיית מסכה, מדידת חום לכל מבקר ושמירה על ריחוק חברתי. ההשבעה סימנה את סופו הרשמי של תהליך העברת הנשיאות מהנשיא היוצא דונלד טראמפ לנשיא הנבחר ביידן, שזכה במרבית האלקטורים בבחירות לנשיאות שנערכו ב-3 בנובמבר 2020. ביידן הוכרז כמנצח ארבעה ימים לאחר מכן, ב-7 בנובמבר 2020. ב-3 בנובמבר 2020, ביידן ניצח את דונלד טראמפ בבחירות לנשיאות ארצות הברית לשנת 2020 והפך לנשיא הנבחר של ארצות הברית. ב-14 בדצמבר 2020, הניצחון של ביידן הוכרז רשמית בהצבעת חבר האלקטורים שנוהלה על ידי סגן נשיא ארצות הברית ויושב ראש הסנאט היוצא, מייק פנס. בהתאם לסעיף 6 בחלק השלישי בפרק 1 לחוקת ארצות הברית, ב-18 בינואר 2021, קמלה האריס, סגנית נשיא ארצות הברית הנבחרת, נאלצה להתפטר ממושבה בסנאט האמריקאי. עם השבעתו של ביידן לנשיאות ארצות הברית, ביידן הפך לנשיא המבוגר ביותר (78 שנים ו-61 ימים) שנכנס לתפקיד. בנוסף, ביידן הפך לנשיא הקתולי השני לאחר ג'ון פיצג'רלד קנדי, לסגן הנשיא לשעבר ה-15 שנבחר לנשיא ולנשיא הראשון ממדינת דלאוור המכונה "המדינה הראשונה". האריס הפכה לאישה הראשונה שנבחרה לכהן כסגן נשיא ארצות הברית. בנוסף, האריס הפכה לסגנית נשיא הראשונה ממוצא אסייתי וממוצא אפרו-אמריקאי. נושא ההשבעה, שנבחר על ידי הוועדה המשותפת לטקסי השבעה בארצות הברית, הוא "דמוקרטיה מאוחדת". הנושא הנבחר הדגיש את טקס ההשבעה כסימן היכר של הדמוקרטיה האמריקאית. אלן, יושב ראש הוועדה, הצהיר על ההשבעה כי: "ההשבעה תראה אחרת בעקבות מגפת הקורונה שמתפשטת בארצנו, אך היא תסמל את אותו הדבר, אחדותו של העם האמריקאי. ההשבעה תכלול מספר אירועים מקדימים הכוללים קונצרטים והופעות מוזיקליות וירטואליות". ב-3 בספטמבר 2020, משטרת הקפיטול הודיעה כי גישת הציבור למבנה תוגבל מ-7 בספטמבר 2020 עד 28 בפברואר 2021, כדי לאפשר בנייה בטוחה ומאובטחת של התשתיות הדרושות להפקת האירוע. הבנייה החלה ב-29 בספטמבר 2020. הטקס המסורתי, "טקס הנחת אבן הפינה", לא נערך כיוון שהתרחש במקביל למותה של רות ביידר גינסבורג, שופטת בית המשפט העליון של ארצות הברית. האירוע היה יכול להכיל כ-1,600 מוזמנים, אך בשל מגבלות מגבלות מגפת הקורונה, קיבולת האירוע לא נוצלה עד הסוף. את טקס ההשבעה ואת ארוחת הצהריים של הנשיא הנבחר ביידן וסגנית הנשיא הנבחרת האריס תכננו חברי ועדת הקונגרס המשותפת לטקסי ההשבעה, ועדה שהורכבה משלושה חברי הסנאט של ארצות הברית: יו"ר הוועדה רוי בלאנט, מיץ' מקונל ואיימי קלובשר ומשלושה חברי בית הנבחרים של ארצות הברית: ננסי פלוסי, סטני הוייר וקווין מקארתי. מועצת העיר של מחוז קולומביה העריכה כי העלויות הכוללות של ההשבעה שכוללות אבטחה, הכנת המצעד החגיגי והקמת המבנים הייעודים וביצוע הכנות ייחודיות לאור מגפת הקורונה, הסתכמו בלמעלה מ-44.9 מיליון דולר. בתקשורת האמריקאית פורסם בסוף דצמבר כי לאור התפרצות נגיף הקורונה לא נערך ארוחת הצהריים המסורתית שנערכת מדי שנה, נוסף על כך הוערך כי יש סיכוי לא מבוטל שנשפי ההשבעה יבוטלו. אם לא די בכך, הנשיא היוצא דונלד טראמפ לא נכח בהשבעה (כפי שהכריז רשמית ב-8 בינואר) ובכך שבר מסורת של 152 שנים – ואף לא אירח את ביידן בבית הלבן ביום ההשבעה. ביידן וּועדת ההשבעה שלו שוחחו עם חברי בית הנבחרים, סנאטורים ואף מומחי בריאות הציבור בנוגע לפרטי ההשבעה וארגון השתתפות באירועים, עם זאת המצעד הצבאי עצמו כן התקיים, גם הפעם לאחר טקס ההשבעה, ובמהלכו השתתפו ביידן, האריס ובני זוגם במצעד. על פי הצהרתו של קליבורן, יו"ר משותף בוועדת ההשבעה, רוב חגיגות הפתיחה המסורתיות קוימו באופן וירטואלי על פי הדברים שסוכמו בוועידה הדמוקרטית הלאומית שנערכה ב-2020 וזאת לאור משבר הקורונה שהחריף בארצות הברית לקראת השבעתו של ביידן. בעוד בשנים קודמות קיבלו חברי הקונגרס כ-200,000 כרטיסים לחלק בקרב חברים ובוחרים, בטקס ב-2021 לכל חבר קונגרס ניתן כרטיס עבור אורח אחד. זאת מאחר שרק לכ-3,000 איש ניתן היתר לשהות בקפיטול ביום ההשבעה. שבועיים בלבד לפני ההשבעה קבוצת מפגינים פרצה והסתערה על הקפיטול וזאת לאחר שעברו מספר אמצעי בטיחות ואבטחה, בשל כך החליטו מארגני ההשבעה לנקוט באמצעי זהירות נוסף מאלה שבהם נעשה שימוש בעבר – להתקין מחסום שליטה בהמונים בגובה 2.1 מטרים סביב האזור על מנת למנוע הפרעות בזמן ההשבעה, שבוע לפני ההשבעה הודיעה Airbnb כי ההזמנות של אנשים שהשכירו דירה באזור הבירה יבוטלו, וזאת על מנת לנקוט אמצעי בטיחות שימנע אירוע נוסף כמו שהיה בקפיטול. הנשיא היוצא דונלד טראמפ עזב את הבירה שעות לפני ההשבעה ועבר לביתו באתר הנופש מאר-א-לאגו שבפלורידה. סגנו של טראמפ מייק פנס, לעומת זאת, השתתף בהשבעה. עוד נכחו בטקס ההשבעה הנשיא לשעבר (והאדם שתחתיו היה ביידן סגן הנשיא) ברק אובמה ואשתו מישל, הנשיא לשעבר ג'ורג' בוש הבן ואשתו לורה, הנשיא לשעבר ביל קלינטון ואשתו הילרי. נעדרו מההשבעה הנשיא לשעבר ג'ימי קרטר (בן 96) ואשתו, רוזלין (בת 93) שעל פי הצהרתם לא יכלו להגיע, כיוון שקרטר לא מסוגל לנסוע. פרק זה לוקה בחסר. אנא תרמו לוויקיפדיה והשלימו אותו. ייתכן שתמצאו פירוט בדף השיחה. מיעוט פרטים בנוגע לטקס עצמו. בטקס ביצעה ג'ניפר לופז את שיר העם האמריקאי המפורסם "This Land Is Your Land" (אנ') ובתוך כך קראה בהתרגשות בספרדית: "מדינה אחת תחת אלוהים, עם חירות וצדק לכולם!" המשוררת הצעירה אמנדה גורמן קראה את שירה שנכתב עבור ההשבעה, "The Hill We Climb" (אנ'). אתר האינטרנט הרשמי של ההשבעה של ג'ו ביידן לנשיאות ארצות הברית (באנגלית) אתר האינטרנט הרשמי של ההשבעה של ג'ו ביידן לנשיאות ארצות הברית (בספרדית) מדיה וקבצים בנושא ההשבעה של ג'ו ביידן לנשיאות ארצות הברית בוויקישיתוף אוריאל בארי, ‏דיווח בארה"ב: טראמפ יחרים את השבעתו של ביידן, באתר "סרוגים", 8 בנובמבר 2020 אוריאל בארי, ‏מעכשיו ועד ההשבעה של ביידן: לו"ז פוליטי בארה"ב, באתר "סרוגים", 8 בנובמבר 2020 ynet, "טראמפ יתמודד ב-2024 – ויכריז על כך בזמן השבעת ביידן", באתר ynet, 29 בנובמבר 2020 ביידן הושבע לנשיא ארה"ב: "קול העם נשמע, הדמוקרטיה ניצחה", באתר ynet, 20 בינואר 2021 ההשבעה של ג'ו ביידן לנשיאות ארצות הברית, ברשת החברתית אקס (טוויטר) ההשבעה של ג'ו ביידן לנשיאות ארצות הברית, ערוץ באתר Twitch.tv Swanson, Ian (25 באוגוסט 2020). "Inaugural Ceremonies chairman predicts 'socially distanced' inauguration in January". The Hill. {{cite web}}: (עזרה) "Work already underway for presidential inauguration". AP. 24 באוקטובר 2020. {{cite web}}: (עזרה) Biden defeats Trump for White House, says ‘time to heal’, ג'ונתן למיר, זאק מילר וויל ווייסטר, 8 בנובמבר 2020 Electoral College Affirms Biden Victory As Trump Continues Baseless Challenges, מילס פארקס, 14 בדצמבר 2020 Miller, Zeke (7 בנובמבר 2020). "Biden wins White House, vowing new direction for divided US". AP. {{cite web}}: (עזרה) Harris resigns from the Senate ahead of inauguration, ג'סמין רייט וקנדל דסטר, 18 בינואר 2021 Joe Biden will become the oldest president in American history, a title previously held by Ronald Reagan, ג'וש פטר, 5 בנובמבר 2020 Smith, Jerry (8 במרץ 2019). "Biden would be the oldest sitting president if elected in 2020". Delaware Online. {{cite web}}: (עזרה) Delaware history is made: The First State gets its first president in Joe Biden, ראיין קורמייר ופטרישיה טלוריקו, 7 בנובמבר 2020 Kamala Harris Is Biden’s Choice for Vice President, ניו יורק טיימס, 17 באוגוסט 2020 Burns, Alexander; Glueck, Katie (17 באוגוסט 2020). "Kamala Harris Is Biden's Choice for Vice President". New York Times. {{cite web}}: (עזרה) 59th inaugural ceremonies: 'Our Determined Democracy: Forging a More Perfect Union' Biden, Harris form inaugural committee Star-Studded Biden/Harris Inaugural Events To Stretch Over 5 Days, Celebrate “America United” Inauguration Day 2021: What it will look like and what you need to know Biden or Trump, inaugural planning and construction well underway on Capitol Hill "Membership of the Joint Congressional Committee on Inaugural Ceremonies". United States Senate. נבדק ב-8 בנובמבר 2020. {{cite web}}: (עזרה) Segraves, Mark (18 בספטמבר 2020). "Why DC Officials Are Expecting Next Presidential Inauguration to Be the Most Expensive Yet". NBC4 Washington. {{cite web}}: (עזרה) Korte, Gregory (29 בדצמבר 2020). "Biden's Inaugural Lunch Called Off Due to Concern Over Virus". Bloomberg. {{cite web}}: (עזרה) חדשות חוץ, טראמפ שובר רצף של 152 שנה: לא יגיע לטקס ההשבעה של ביידן, באתר כלכליסט, 8 בינואר 2021 איתמר לוין, השבעת ביידן תעמוד בסימן מגבלות הקורונה, באתר News1 מחלקה ראשונה, 22 בנובמבר 2020 Blitz, Matt. "'Gigantic' Inauguration Parade In D.C. Unlikely, Biden Says". DCList. WAMU 88.5. אורכב מ-המקור ב-2020-12-05. נבדק ב-5 בדצמבר 2020. {{cite web}}: (עזרה) Shabad, Rebecca (8 בדצמבר 2020). "Clyburn says Biden's inauguration events will be '80 percent virtual'". NBC News. {{cite web}}: (עזרה) "Fears over Biden inauguration security mount after US Capitol attack". The Guardian. 9 בינואר 2021. נבדק ב-9 בינואר 2021. {{cite news}}: (עזרה) Katkov, Mark (7 בינואר 2021). "Army Secretary Says A 'Non-Scalable' 7-Foot Fence Is Going Up Around U.S. Capitol". National Public Radio (באנגלית). נבדק ב-7 בינואר 2021. {{cite web}}: (עזרה) סוכנויות הידיעות, מנסה למנוע הגעת קבוצות שנאה להשבעת ביידן: Airbnb לא תספק חדרים בוושינגטון, באתר TheMarker‏, 13 בינואר 2021 Acosta, Jim; Westwood, Sarah (7 בינואר 2021). "Pence planning to attend Biden inauguration but awaiting invitation, source says". CNN. נבדק ב-7 בינואר 2021. {{cite web}}: (עזרה) Zeleny, Jeff; Janfaza, Rachel (8 בינואר 2021). "Obama and Clinton will join Bush at Biden's inauguration". CNN. נבדק ב-8 בינואר 2021. {{cite web}}: (עזרה)